
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1605 

29 Δεκεμβρίου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία "ΚΟΙΝΟΤΗΤΑ ΠΕΡΙΣΤΑΣ ΤΑΜΕΙΟ ΕΙΣ 
ΜΝΗΜΗ ΓΕΩΡΓΙΟΥ ΚΑΙ ΒΙΚΤΩΡΙΑΣ ΦΕΙΔΙΑ" και κύ¬ 
ρωση του οργανισμού αυτού. 1 

ΑΠΟΦΑΣΕΙΣ 

Παράταση της προθεσμίας της από 1.4.1985 Σύμβα¬ 
σης, περί χρησιμοποίησης αποθηκευτικών χώρων 


της ΠΡΟΝΟΜΙΟΥΧΟΥ ΑΝΩΝΥΜΗΣ ΕΤΑΙΡΕΙΑΣ ΓΕ¬ 
ΝΙΚΩΝ ΑΠΟΘΗΚΩΝ ΤΗΣ ΕΛΛΑΔΟΣ (ΠΑΕΓΑΕ) σαν 
προσωρινές τελωνειακές αποθήκες υπό τη νέα 
επωνυμία «ΕΘΝΙΚΗ ΑΞΙΟΠΟΙΗΣΕΩΣ ΑΚΙΝΗΤΩΝ 
ΚΑΙ ΕΚΜΕΤΑΛΛΕΥΣΕΩΣ ΓΕΝΙΚΩΝ ΑΠΟΘΗΚΩΝ» 

Α.Ε. 2 

Τροποποίηση της 2255/26.2.1999 απόφασης της 

Δ/νσης Τοπ. Αυτ/σης και Δ/σης Ν. Τρικάλων. 3 

Απόκτηση Ελληνικής Ιθαγένειας του ομογενούς Βο- 

ζιάνοβ Αλεξάντρ». 4 

Καθορισμός του ύψους της δικαστικής δαπάνης των 
διαδίκων κατά την ακυρωτική διαδικασία. 5 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία "ΚΟΙΝΟΤΗΤΑ ΠΕΡΙΣΤΑΣ ΤΑΜΕΙΟ ΕΙΣ ΜΝΗ¬ 
ΜΗ ΓΕΩΡΓΙΟΥ ΚΑΙ ΒΙΚΤΩΡΙΑΣ ΦΕΙΔΙΑ" και κύρωση του 
οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 1.10.1977 μυστική διαθήκη του Γεωργίου Μι¬ 
χαήλ Φειδία όπως τροποποιήθηκε και συμπληρώθηκε με 
τις από 2.6.1980, 22.9.1981, 9.11.1981, 5.11.1984, 
7.12.1987 και7.4.1989 ιδιόγραφες διαθήκεςτου, που δη- 
μοσιεύθηκαν με τα αριθμ.2198/11.6.1993, 2279/ 

11.6.1993, 2280/11.6.1993, 2281/11.6.1993, 2282/ 


11.6.1993,1642/3.5.1991 και 1643/3.5.1991 πρακτικάτου 
Μον. Πρωτοδικείου Αθηνών, αντίστοιχα, με τις οποίες συ- 
στήθηκε κοινωφελές ίδρυμα με την επωνυμία "ΚΟΙΝΟΤΗ¬ 
ΤΑ ΠΕΡΙΣΤΑΣ ΤΑΜΕΙΟ ΕΙΣ ΜΝΗΜΗ ΓΕΩΡΓΙΟΥ ΚΑΙ ΒΙ¬ 
ΚΤΩΡΙΑΣ ΦΕΙΔΙΑ" και έδρα το Δημοτικό διαμέρισμα Περι¬ 
σπάς του Δήμου Πλατάνου Αιτωλοακαρνανίας. 

2. Την αριθμ.2830/1997 απόφαση του Εφετείου Αθηνών 
με την οποία βεβαιώθηκε ότι η θέληση του διαθέτη δεν 
δύναται να πραγματοποιηθεί εν μέρει και ότι δύναται να 
πραγματοποιηθεί πληρέστερα δια της εν μέρει μεταβο¬ 
λής του τρόπου εκμετάλλευσης του καταλειφθέντος στο 
ίδρυμα χρηματικού ποσού. 

3. Την αριθμ. 1056594/1870/Α0011/5.10.1998 κοινή από¬ 
φαση των Υπουργών Οικονομικών και Εσωτερικών-Δημό- 
σιας Διοίκησης και Αποκέντρωσης περί καθορισμού ειδι¬ 
κότερων όρων και λεπτομερειών επωφελέστερης διάθε¬ 
σης της κληρονομιαίας περιουσίας του Γεωργίου Φειδία. 

4. Τις διατάξεις των άρθρων: α)95 και 98 του ΑΝ 
2039/39, β) 101 και 119 του Εισαγωγικού Νόμου του Αστι¬ 
κού Κώδικα και γ) 108 και 110 του Αστικού Κώδικα. 

5. Την από 25.10.1999 γνωμοδότηση του Συμβουλίου 
Εθνικών Κληρ/των. 

6. Την αριθ. 11187/12.5.2000 κοινή απόφαση του Πρω¬ 
θυπουργού και της Υπουργού Εσωτερικών Δημόσιας Δι¬ 
οίκησης και Αποκέντρωσης με την οποία ανατέθηκαν αρ¬ 
μοδιότητες της Υπουργού Εσωτερικών ΔΔ & Α. στον Υφυ¬ 
πουργό Εσωτερικών Δ.Δ. καιΑ. (Φ.Ε.Κ.630Β’). 

7. Την αριθμ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 571 Β’). 

8. Την αριθμ.2850/18.4.2000 κοινή απόφαση του Πρω¬ 
θυπουργού και του Υπουργού Υγείας Πρόνοιας με την 
οποία ανατέθηκαν αρμοδιότητες στους Υφυπουργούς 
Υγείας και Πρόνοιας (ΦΕΚ565 Β’). 

Με πρόταση, των Υφυπουργών Εσωτερικών Δημόσιας 
Διοίκησης και Αποκέντρωσης, Οικονομικών και Υγείας 
Πρόνοιας αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία "ΚΟΙΝΟΤΗΤΑ ΠΕΡΙΣΤΑΣ ΤΑΜΕΙΟ ΕΙΣ 
ΜΝΗΜΗ ΓΕΩΡΓΙΟΥ ΚΑΙ ΒΙΚΤΩΡΙΑΣ ΦΕΙΔΙΑ", η οποία έγι- 

νε από το Γεώργιο Μιχαήλ Φειδία με την από 1.10.1977 
μυστική διαθήκη του όπως τροποποιήθηκε και συμπλη¬ 
ρώθηκε με τις από 2.6.1980, 22.9.1981, 9.11.1981, 
5.11.1984, 7.12.1987 και 7.4.1989 ιδιόγραφες διαθήκες 
του που δημοσιεύθηκαν με τα αριθμ.2198/11.6.1993, 
2279/ 11.6.1993, 2280/11.6.1993, 2281/11.6.1993, 2282/ 
11.6.1993, 1642/3.5.1991 και 1643/3.5.1991 πρακτικάτου 
Μον.Πρωτοδικείου Αθηνών αντίστοιχα. 

Το Ιδρυμα τούτο αποτελεί νομικόπρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εσωτερικών Δημόσιας Διοίκησης καιΑποκέντρωσης, 
Οικονομικών και Υγείας και Πρόνοιας και διέπεται από τις 
διατάξεις των παραπάνω συστατικών του πράξεων, του 
παρακάτω οργανισμού, του ΑΝ 2039/1939 και των δια¬ 
ταγμάτων που εκδόθηκαν ή θα εκδοθούν, σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "ΚΟΙΝΟΤΗΤΑ ΠΕΡΙΣΤΑΣ ΤΑΜΕΙΟ ΕΙΣ 
ΜΝΗΜΗ ΓΕΩΡΓΙΟΥ ΚΑΙ ΒΙΚΤΩΡΙΑΣ ΦΕΙΔΙΑ". 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία "ΚΟΙΝΟΤΗΤΑ 
ΠΕΡΙΣΤΑΣ ΤΑΜΕΙΟ ΕΙΣ ΜΝΗΜΗ ΓΕΩΡΓΙΟΥ ΚΑΙ ΒΙΚΤΩ¬ 
ΡΙΑΣ ΦΕΙΔΙΑ" που συστήθηκε από το Γεώργιο Μιχαήλ Φει¬ 
δία με την από 1.10.1997 μυστική διαθήκη όπως τροπο¬ 
ποιήθηκε και συμπληρώθηκε με τις από 2.6.1980, 
22.9.1981, 9.11.1981, 5.11.1984, 7.12.1987 και 7.4.1989 
ιδιόγραφες διαθήκες του, που δημοσιεύθηκαν με τα 
αριθμ.2198/11.6.1993, 2279/11.6.1993, 2280/11.6.1993, 
2281 /11.6.1993, 2282/11.6.1993, 1642/3.5.1991 και 1643/ 
3.5.1991 πρακτικάτου Μον.Πρωτοδικείου Αθηνών αντί¬ 
στοιχα, αποτελεί νομικό πρόσωπο ιδιωτικού δικαίου και 
διέπεται από τις διατάξεις της παραπάνω συστατικής 
πράξης, του παρόντος οργανισμού, του ΑΝ2039/1939, 
όπως κάθε φορά ισχύει ο νόμος αυτός και των διαταγμά- 
τωνπου εκδόθηκαν ή θα εκδοθούν σε εκτέλεση του νόμου 
τούτου. 

2. Έδρα του ιδρύματος είναι το Δημοτικό Διαμέρισμα 
Περίσταςτου Δήμου Πλατάνου Αιτωλοακαρνανίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοποί 

Σκοποί του ιδρύματος είναι: 

α) Η χορήγηση οικονομικών ενισχύσεων: 

1) Στους αναφερόμενους ονομαστικά στις συστατικές 
πράξεις δικαιούχους. 

2) Σε οικονομικά αδύνατες οικογένειες του Δημοτικού 
Διαμερίσματος Περίστας κατά τις εορτές των Χριστου¬ 
γέννων και του Πάσχα. 

3) Σε ένα μαθητή ή μαθήτρια του Δημοτικού Σχολείου 


του ως άνω Δημ.Διαμερίσματος ύστερα από κλήρωση και 
στον αριστούχο κατ’έτος. 

4) Σε νέες οικονομικά αδύνατες, ή θύματα πολέμου που 
είναι μόνιμοι κάτοικοιτου ως άνω Δημ.Διαμερίσματος, λό¬ 
γω γάμου. 

5) Σε μία νέα οικονομικά αδύνατη ή θύμα πολέμου που 
κατοικεί μόνιμα στο Δημ.Διαμέρισμα Πέρκου. 

β) Η εκτέλεση των ακόλουθων έργων στην περιφέρεια 
του Δημοτικού Διαμερίσματος Περίστας: 

1) Συντήρηση του Γ ραφείου του ως άνω Δημοτικού Δια¬ 
μερίσματος. 

2) Δημιουργία κέντρου ψυχαγωγίας. 

3) Κατασκευή αφοδευτηρίων και δεξαμενής υδρεύσε- 
ως στο ψηλότερο σημείο του Δημ.Διαμερίσματος αυτού. 

4) Διαπλάτυνση του δρόμου προς την Πλατεία Αγίου 
Δημητρίου. 

Άρθρο 3 

Περιουσία-Πόροι 

1. Περιουσία του ιδρύματος αποτελεί: 

α) Το αντίτιμο σε δραχμές των 50.000 δολ.Η.Π.Α. το 
οποίο βρίσκεται κατατεθειμένο στον αριθ.00201076 
99447 λογαριασμό της Αγροτικής Τράπεζας. 

Το 1/4 του ως άνω κεφαλαίου και το 1/2 των, μέχρι τη δη¬ 
μοσίευση του παρόντος, τόκων αυτού θα διατεθεί για την 
εκτέλεση των σκοπών του ιδρύματος. 

2. Πόροι του ιδρύματος είναι: 

α) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

β) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από δεκατετραμελές Διοικητικό 
Συμβούλιο που αποτελείται από τους: 

1) Πρόεδρο του Τοπικού Συμβουλίου του Δημοτικού 
Διαμερίσματος Περίσταςτου Δήμου Πλατάνου Αιτωλοα¬ 
καρνανίας ως Πρόεδρο. 

2-3) Τοπικούς Συμβούλους του ίδιου ως άνω Δημοτικού 
Διαμερίσματος 

4) Μιχαήλ Γ.Φειδία 

5) Παναγιώτη Γ.Φειδία 

6) Γεώργιο Π.Φειδία 

7) Αντώνιο Β.Καγκάνη 

8) Νικόλαο Α.Παπαθανασόπουλο 

9-10) Το Διοικητικό Συμβούλιο του ιδρύματος θα επιλέ- 
ξει το 9ο και 10ο μέλος σε πλήρωση των θέσεων που κε¬ 
νώθηκαν λόγω του εντω μεταξύ επελθόντος θανάτου του 
Γεωργίου Μανώλη και Νικολάου Κεφαλιάκου, σύμφωνα 
με τις συστατικές πράξεις και τις διατάξεις του άρθρου 99 
του α.ν.2039/1939. 

11-14) Το Διοικητικό Συμβούλιο του ιδρύματος θα επι- 
λέξει το 11 ο, 12ο, 13ο και 14ο μέλος σε πλή ρωση των κε¬ 
νών θέσεων, δεδομένου ότι τα μέλη του Τοπικού Συμβου¬ 
λίου του Δημοτικού Διαμερίσματος Περίστας είναι λιγό¬ 
τερο από επτά, από κατοίκους αυτού, σύμφωνα με τις 
συστατικές πράξεις και τις διατάξεις του άρθρου 99 του 
α.ν.2039/1939. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


21163 


2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας,θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις των συστατικών 
πράξεων και του άρθρου 99 του ΑΝ2039/1939. 

4. Το Διοικητικό Συμβούλιο συνεδριάζει τακτικά κάθε 
δύο (2) μήνες και εκτάκτως οπότε το ζητήσει ο Πρόεδρος 
ή τρία (3) από τα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος και οι δύο υιοίτου ιδρυτή, Μιχαήλ 
και Παναγιώτης Φειδίας και σε περίπτωση που απουσιά¬ 
ζουν, οι Γεώργιος Μανώλης και Αντώνιος Καγκάνης. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στη παρ.3 
του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση των σκοπών του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού, του ΑΝ2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του ΑΝ 2039/1939 και 
του από 20.12.1939 Β.Δ/τος (ΦΕΚ 552Α’). 

Μαζί με τον απολογισμό, καταρτίζει, ψηφίζει και υπο¬ 


βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γ ραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Δικοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάπει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάπει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί μεπρο- 
κήρυξη-πρόσκλησητου, κάθε χρόνο, όλες τις ενδιαφερό- 
μενες που δικαιούνται οικονομική ενίσχυση για την αντι¬ 
μετώπιση των δαπανών του γάμου τους, να υποβάλλουν 
σ’αυτό, μέσα σε τακτή προθεσμία, σχετική αίτηση με τα 
απαραίτητα δικαιολογητικά που αναφέρονται στην παρα¬ 
πάνω προκήρυξη-πρόσκληση. Αντίγραφο της προκήρυ- 
ξης-πρόσκλησης πρέπει, με φροντίδα του Διοικητικού 
Συμβουλίου του ιδρύματος να τοιχοκολλείται, με αποδει¬ 
κτικό, έξω από τα γραφεία του ιδρύματος και του Γ ραφεί¬ 
ου του Δημοτικού Διαμερίσματος Περίστας, καθώς και 
έξω από τους Ιερούς Ναούς του ως άνω Δημοτικού Δια¬ 
μερίσματος και να δημοσιεύεται μιά φορά σε μία τοπική, 
κατά προτίμηση ημερήσια, εφημερίδα της περιφέρειας 
του ιδρύματος και μιά φορά σε δύο ημερήσιες Αθηναϊκές 
εφημερίδες μεγάλης κυκλοφορίας, σαράντα πέντε (45) 
τουλάχιστον ημέρες πριν από τη λήξη της παραπάνω 
προθεσμίας. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι 


ισχύουσες κάθε φορά διατάξεις του Αστικού Κώδικα την 
σύναψη έγκυρου γάμου, μέχρι και 45 ετών. 

β) Είναι οικονομικά αδύνατες ή θύματα πολέμου. 

γ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης. 

δ) Είναι γραμμένες στα δημοτολόγια του Δήμου Πλατά¬ 
νου Αιτωλοακαρνανίας και κατοικούν μόνιμα στο Δημοτι¬ 
κό Διαμέρισμα Περίστας και για τη δικαιούχο από το Δη¬ 
μοτικό Διαμέρισμα Πέρκου να κατοικεί μόνιμα σ’αυτό. 

3. Το Διοικητικό Συμβούλιο, μετά τη λήξη της παραπά¬ 
νω προθεσμίας, εξετάζει τις αιτήσεις και τα λοιπά δικαιο- 
λογητικά που υποβλήθηκαν και επιλέγει-ανακηρύσσει, με 
αιτιολογημένη απόφασή του, τις νέες που θα ενισχυθούν 
οικονομικά για την αντιμετώπιση των δαπανών του γάμου 
τους. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενί¬ 
σχυσης και έχουν τα ίδια προσόντα, είναι μεγαλύτερος 
από τον αριθμό των οικονομικών ενισχύσεων που πρόκει¬ 
ται να δοθούν, η επιλογή μεταξύ αυτών γίνεται από το Δι¬ 
οικητικό Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενες με έγγραφη πρόσκλησή του, 
πριν αποφασίσει σχετικά για την επιλογή των δικαιούχων, 
να συμπληρώσουν τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολείται, την ίδια ή την επόμενη ημέρα, έξω από τα 
γραφεία του ιδρύματος και του Γραφείου του 
Δημ.Διαμ/τος Περίστας, καθώς και έξω από τους Ιερούς 
Ναούς του ως άνω Δημοτικού Διαμερίσματος, με αποδει¬ 
κτικό που θα υπογράφεται από το Γραμματέα ή άλλο 
εξουσιοδοτημένο υπάλληλο του ιδρύματος και από ένα 
δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά 
της παραπάνω απόφασης του Διοικητικού Συμβουλίου 
του ιδρύματος, μέσα σε δέκα (10) ημέρες από την τοιχο¬ 
κόλληση αυτής. 

Η ένσταση αυτή καταθέτεται με απόδειξη παραλαβής 
στον Γ ραμματέα ή σε άλλο μέλος του Διοικητικού Συμ¬ 
βουλίου του ιδρύματος, που τυχόν έχει οριστεί προς τού¬ 
το από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμία ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύ¬ 
ματος, να καταθέσει τα ποσά της οικονομικής ενίσχυσης 
σε έντοκο λογαριασμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τη δικαιούχο με την 
προσκόμιση στην Τράπεζα ή το πιστωτικό ίδρυμα της λη¬ 
ξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανα- 

κήρυξης των δικαιούχων, ως και τις σχετικές απόψεις του 
Διοικητικού Συμβουλίου για τις ενστάσεις αυτές στο 
Υπουργείο Οικονομικών, το οποίο αφού ελέγξει αν τηρή¬ 
θηκαν ή όχι οι διατάξεις της συστατικής πράξης του ιδρύ¬ 
ματος, του παρόντος οργανισμού και των σχετικών νό¬ 
μων, τα παραπέμπει με σχετική εισήγηση του στο Συμ¬ 
βούλιο Εθνικών Κληροδοτημάτων προς γνωμοδότηση. 

Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των ενστά¬ 
σεων, εκδίδεται απόφαση του Υπουργού Οικονομικών, με 
την οποία είναι δυνατό να εγκριθούν ή να απορριφθούν ή 
να τροποποιηθούν οι σχετικές αποφάσεις του Διοικητικού 
Συμβουλίου του ιδρύματος, ως προς μία ή περισσότερες 
υποψήφιες ή και να διαταχθεί η επανάληψη όλης της δια¬ 
δικασίας επιλογής και ανακήρυξηςτων δικαιούχωντης οι¬ 
κονομικής ενίσχυσης. 

7. Αν κάποια από τις δικαιούχες δεντελέσει το γάμο της 
ή πεθάνει άγαμη μέσα σε διάστη μα πέντε (5) ετών από την 
χρονολογία επιλογής της ή τελέσει το γάμο της μέσα 
στην προθεσμία αυτή αλλά δεν αναλάβει το ποσό της οι¬ 
κονομικής ενίσχυσης μέσα σε δύο (2) έτη από την τέλεση 
του γάμου της, τα ποσά του κεφαλαίου και τόκων της οι¬ 
κονομικής ενίσχυσης επαναφέρονται, έπειτα από απόφα¬ 
ση του Διοικητικού Συμβουλίου, στο λογαριασμό καταθέ¬ 
σεων του ιδρύματος για τη χορήγηση περισσοτέρων οι¬ 
κονομικών ενισχύσεων τα επόμενα έτη. 

8. Σε περίπτωση που δεν συμπληρωθεί ο οριζόμενος 
στην προκήρυξη-πρόσκληση αριθμός θέσεων οικονομι¬ 
κής ενίσχυσης για οποιοδήποτε λόγο (μικρότερος αριθ¬ 
μός υποψηφίων κ,λ.π.), τότε τα αδιάθετα ποσά μεταφέ- 
ρονται στο επόμενο έτος με ανάλογη αύξηση του αριθμού 
των οικονομικών ενισχύσεων. 

9. Ο αριθμός των οικονομικών ενισχύσεων που θα δο¬ 
θούν και το ποσό καθεμιάς απ’αυτές καθορίζεται με από¬ 
φαση του Διοικητικού Συμβουλίου του ιδρύματος, ανάλο¬ 
γα με το ύψος των ετησίων εσόδων αυτού και τις οικονο¬ 
μικές συνθήκες που επικρατούν. 

10. Το συνολικό ποσό για τις οικονομικές ενισχύσεις δεν 
θα είναι λιγότερο των τριακοσίων χιλιάδων (300.000) 
δραχμών. 

11. Η διαδικασία για τη χορήγηση των οικονομικών ενι¬ 
σχύσεων αδύνατων οικονομικά οικογενειών του προανα- 
φερθέντος Δημοτικού διαμερίσματος κατά τις εορτές 
των Χριστουγέννων και του Πάσχα είναι η ίδια που ανα- 
φέρεται στις προηγούμενες παραγράφους του άρθρου 
αυτού. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 


νται σύμφωνα με τις διατάξεις των άρθρων 101 και 102 
του ΑΝ 2039/2939 και του από 20.12.1939 σχετικού Δ/τος 
(ΦΕΚ552Α). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπώντου. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του ΑΝ2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του ιδρύματος-Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται κατά 75% "σε 
όλες τις Κοινότητες του τέως Δήμου Προσχείου" για την 
χορήγηση οικονομικών ενισχύσεων σε όσες κατηγορίες 
δικαιούχων αναφέρονται στις συστατικές πράξεις και κα¬ 
τά 25% στους δύο γιούςτου, Μιχαήλ και Παναγιώτη Φει¬ 
δία και σε περίπτωση θανάτου του Μιχαήλ θα περιέλθει εξ 
ολοκλήρου στον Παναγιώτη και σε περίπτωση θανάτου 
και αυτού στους κληρονόμους του. 

Στους Υφυπουργούς Εσωτερικών Δημόσιας Διοίκησης 
και Αποκέντρωσης, Οικονομικών και Υγείας Πρόνοιας 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 19 Δεκεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜ.ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΚΩΝ/ΝΟΣ ΚΑΪΣΕΡΛΗΣ ΑΠΟΣΤΟΛΟΣ ΦΩΤΙΑΔΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΔΗΜΗΤΡΙΟΣ ΘΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΠΟΦΑΣΕΙ Σ 

Αριθ. Α. 4124/518/ΑΟ019 (2) 

Παράταση της προθεσμίας της από 1.4.1985 Σύμβασης, 
περί χρησιμοποίησης αποθηκευτικών χώρων της 
ΠΡΟΝΟΜΙΟΥΧΟΥ ΑΝΩΝΥΜΗΣ ΕΤΑΙΡΕΙΑΣ ΓΕΝΙΚΩΝ 
ΑΠΟΘΗΚΩΝ ΤΗΣ ΕΛΛΑΔΟΣ (ΠΑΕΓΑΕ) σαν προσωρι¬ 
νές τελωνειακός αποθήκες υπό τη νέα επωνυμία « 
ΕΘΝΙΚΗ ΑΞΙΟΠΟΙΗΣΕΩΣ ΑΚΙΝΗΤΩΝ ΚΑΙ ΕΚΜΕΤΑΛ- 
ΛΕΥΣΕΩΣ ΓΕΝΙΚΩΝ ΑΠΟΘΗΚΩΝ» Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 13παρ.1 της από 1 Απριλί¬ 
ου 1985 Σύμβασης που υπογράφηκε μεταξύ του Ελληνι¬ 
κού Δημοσίου και της ΠΡΟΝΟΜΙΟΥΧΟΥ ΑΝΩΝΥΜΗΣ 
ΕΤΑΙΡΙΑΣ ΓΕΝΙΚΩΝ ΑΠΟΘΗΚΩΝ ΤΗΣ ΕΛΛΑΔΟΣ ( ΠΑΕ- 
ΓΑΕ ) περί χρησιμοποίησης αποθηκευτικών χώρων της 
εταιρίας αυτής σαν προσωρινές τελωνειακός αποθήκες 
και η οποία εγκρίθηκε με το 605/85 Διάταγμα. 

2. Τα άρθρα 37 έως και 57 του καν. (ΕΟΚ) 2913/92 «πε¬ 
ρί θεσπίσεως Κοινοτικού Τελωνειακού Κώδικα» καθώς και 
τα άρθρα 182 έως και 187 του Εφαρμοστικού του Κοινο¬ 
τικού Τελωνειακού Κώδικα Κανονισμού 2454/93, με τα 
οποία καθορίζονται οι διατάξεις που εφαρμόζονται στα 
εμπορεύματα που εισέρχονται στο τελωνειακό έδαφος 
της Κοινότητας μέχρι να λάβουν τελωνειακό προορισμό. 

3. Την αριθ. 2507/29.5.2000 έγγραφη συναίνεση της 
ΠΑΕΓΑΕ για παράταση της από 1 Απριλίου 1985 Σύμβα- 
σης. 

4. Το αριθ. 4579/17.10.2000 έγγραφο της ΠΑΕΓΑΕ με 
την οποία μας γνωρίζει την αλλαγή της επωνυμίας της ως 
« ΕΘΝΙΚΗ ΑΞΙΟΠΟΙΗΣΕΩΣ ΑΚΙΝΗΤΩΝ ΚΑΙ ΕΚΜΕΤΑΛ- 
ΛΕΥΣΕΩΣ ΓΕΝΙΚΩΝ ΑΠΟΘΗΚΩΝ» Α.Ε. (ΦΕΚ 4183/ 
9.6.2000 τεύχος ΑΕ&ΕΠΕ). 

5. Το αριθ. 40547/28.11.2000 έγγραφο του Τελωνείου 
Αθηνών σύμφωνα με το οποίο επιβάλλεται η εξακολούθη¬ 
ση της χρησιμοποίησης των αποθηκευτικών χώρων που 
προσφέρονται από την ΠΑΕΓΑΕ σαν προσωρινές αποθή¬ 
κες, λόγω της ανεπάρκειας τελωνειακών αποθηκευτικών 
χώρων του Τ ελωνείου Αθηνών για την υποδοχή των έκτου 
εξωτερικού αφικνουμένων εμπορευμάτων. 

6. Την αριθ. 1039386/441/Α0006/21.4.2000 Κοινή Από¬ 
φαση του Πρωθυπουργού και του Υπουργού Οικονομι¬ 
κών « περί ανάθεσης αρμοδιοτήτων στον Υφυπουργό Οι¬ 
κονομικών « (ΦΕΚ 571/Β/21.4.00). 

7. Το γεγονός ότι από την απόφαση αυτή δεν προκα- 
λούνται δαπάνες σε βάρος του κρατικού προϋπολογι¬ 
σμού, αποφασίζουμε: 

Εγκρίνουμε την παράταση της ισχύος της από 1 Απριλί¬ 
ου 1985 προαναφερόμενης Σύμβασης μεταξύ του Ελλη¬ 
νικού Δημοσίου και της εταιρίας « ΕΘΝΙΚΗ ΑΞΙΟΠΟΙΗΣΕ- 
ΩΣ ΑΚΙΝΗΤΩΝ ΚΑΙ ΕΚΜΕΤΑΛΛΕΥΣΕΩΣ ΓΕΝΙΚΩΝ ΑΠΟ¬ 
ΘΗΚΩΝ « Α. Ε. ( πρώην ΠΑΕΓΑΕ ) μέχρι 31 Δεκεμβρίου 
2005, της εστεγασμένης ισόγειας αποθήκης 1750 τμ. επί 
της οδού Πειραιώς 166. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 19 Δεκεμβρίου 2000 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 


Αριθ. 16619 (3) 

Τ ροποποίηση της 2255/26.2.1999 απόφασης της Δ/νσης 
Τοπ. Αυτ/σης καιΔ/σης Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη : 

1. Τις διατάξεις του Ν. 2503 / 97 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτ/ση κι άλλες διατάξεις». 

2. Τις διατάξειςτου Ν. 2539/97. 

3. Τις διατάξεις του άρθρου 277 του Δ. Κ. Κ. (Π.Δ. 
410/95) όπως συμπληρώθηκαν με τις διατάξεις του άρ¬ 
θρου 11 παρ. 22 του Ν. 2503 / 97. 

4. Την αριθμ. 2167/29.8.97 απόφαση του Γενικού Γραμ- 
ματέα Περιφέρειας περί μεταβίβασης αρμοδιοτήτων στο 
Δ/ντή Τοπ. Αυτ/σης και Διοίκησης. 

5. Την αριθμ. 2255 / 26.2.99 απόφαση της Δ/νσης Το¬ 
πικής Αυτ/σης και Δ/σης Ν. Τρικάλων με την οποία συστή- 
θηκε στο Δήμο Πιαλείων Επιχείρηση με την Επωνυμία « 
ΔΗΜΟΤΙΚΗ ΕΠΙΧΕΙΡΗΣΗ ΑΓΡΟΤΙΚΗΣ ΚΑΙ ΚΟΙΝΩΝΙΚΗΣ 
ΑΝΑΠΤΥΞΗΣ (Δ.ΕΠΑ.Κ.Α.). 

6. Την αριθμ. 90/2000 απόφαση του Δημοτικού Συμβου¬ 
λίου Πιαλείων περί τροποποίησης του καταστατικού της 
Δ.ΕΠ.Α.Κ.Α. ωςπροςτο αρχικό κεφάλαιο αυτής. 

7. Την πλήρη οικονομοτεχνική μελέτη και την από 1 -12- 
2000 έκθεση αξιολόγησης της Επιτροπής, η οποία συ- 
στήθηκε με την αριθμ. 13535/7.11.2000 απόφαση της 
Δ/νσης Τοπ. Αυτ/σης και Δ/σης Ν. Τρικάλων. 

8. Τις διατάξειςτου άρθρου 29Ατου Ν. 1158/85το οποίο 
προστέθηκε με το άρθρο 27 του Ν. 2081 /92 και την αριθμ. 
550/1/7.10.92 εγκύκλιο της Γραμματείας του Υπουργι¬ 
κού Συμβουλίου, αποφασίζουμε: 

1. Τροποποιούμε την αριθμ. 2255/26.2.1999 απόφαση 
της Δ/νσης Τοπ. Αυτ/σης και Δ/σης Ν. Τρικάλων ως εξής: 

Το αρχικό κεφάλαιο του Δήμου Πιαλείων προς την Επι¬ 
χείρηση με την επωνυμία «ΔΗ ΜΟΤΙΚΗ ΕΠΙΧΕΙ ΡΗΣΗ ΑΓΡΟ¬ 
ΤΙΚΗΣ ΚΑΙ ΚΟΙΝΩΝΙΚΗΣ ΑΝΑΠΤΥΞΗΣ (Δ.ΕΠ.Α.Κ.Α.)» αυ¬ 
ξάνεται από 1.000.000 σε 30.000.000. 

2. Κατά τα λοιπά ισχύει η ανωτέρω μνημονευόμενη 
αριθμ. 2255/26.2.999 .απόφαση της Δ/νσης Τοπικής 
Αυτ/σης και Δ/σης Ν. Τρικάλων. 

3. Από τις διατάξεις της απόφασης αυτής προκαλείται 
δαπάνη ύψους 29.000.000 δρχ. 

4. Η απόφαση αυτή να δημοσιευθεί στην Εφημερίδατης 
Κυβέρνησης. 

Τρίκαλα, 15 Δεκεμβρίου 2000 

Με εντολή Γενικού Γραμματέα Περιφέρειας 
Ο Διευθυντής Τοπ. Αυτ/σης & Δ/σης 
ΒΑΣΙΛΕΙΟΣ ΤΣΑΤΣΑΓΙΑΣ 
-♦- 

Αριθ. 9870 (4) 

Απόκτηση Ελληνικής Ιθαγένειας του ομογενούς Βοζιά- 
νοβ Αλεξάντρ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 1 του νόμου 2790/2000 
(ΦΕΚ 24 Α /16.2.2000) «Αποκατάσταση των παλιννοστού- 
ντων ομογενών από την τέως Σοβιετική Ένωση και άλλες 
διατάξεις» 

2. Την από 27.7.2000 αίτηση του ομογενούς Βοζιάνοβ 

Αλεξάντρ, κατοίκου Κίεβου οδός Ντενιατίναγια 10 Διαμ. 
6, με την οποία ζητά την απόκτηση της Ελληνικής Ιθαγέ¬ 
νειας καθώς και τον εξελληνισμό του Κυρίου ονόματος 
και του επωνύμου του: 

Από Αλεξάντρ Βοζιάνοβ 

Σε Αλέξανδρος Βαζιάνος 

3. Την με αριθμ. 1/15.9.2000 γνωμοδότηση της Επιτρο¬ 
πής της παραγράφου 2 του άρθρου 1 του ως άνω νόμου 
με την οποία αποφαίνεται θετικά γιατην απόκτηση της Ελ¬ 
ληνικής Ιθαγένειας. 

4. Την με αριθμ. 1/30.11.2000 γνωμοδότηση της Επι¬ 
τροπής της παραγράφου 4 του άρθρου 1 του ως άνω νό¬ 
μου, με την οποία γνωμοδοτεί θετικά για την απόκτηση 
της Ελληνικής Ιθαγένειας, εκ πατρός, του αιτούντος Βο¬ 
ζιάνοβ Αλεξάντρ. 

5. Τα στοιχεία του φακέλου του Βοζιάνοβ Αλεξάντρ, 
αποφασίζουμε: 

Αποδεχόμαστε την από 27.7.2000 αίτηση του ομογε¬ 
νούς περί απαιτήσεως της Ελληνικής Ιθαγένειας και 
εγκρίνουμε τον εξελληνισμό του κυρίου ονόματος καιτου 
επωνύμου του 

Από: Αλεξάντρ Βοζιάνοβ 

Σε: Αλέξανδρος Βαζιάνος , 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 15 Δεκεμβρίου 2000 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ.4/2000 (5) 

Καθορισμός του ύψους της δικαστικής δαπάνης των δια- 
δίκων κατά την ακυρωτική διαδικασία. 

ΤΟ ΔΙΟΙΚΗΤΙΚΟ ΕΦΕΤΕΙΟ ΚΟΜΟΤΗΝΗΣ 
ΣΕ ΟΛΟΜΕΛΕΙΑ 

Με μέλη τους:Μαρίτσα Βασιλειάδου, Πρόεδρο Εφετών 
Δ.Δ., Ρήγα Τσούγκο,Δημήτριο Ράντο, Ιωάννη Σπερελάκη 
και Νικόλαο Σκαρβέλη, Εφέτες Διοικητικών Δικαστηρίων. 

Συνεδρίασε στις 27 Νοεμβρίου 2000,ημέρα Δευτέρα 
και ώρα 12.00 μεσημβρινή,στο κατάστημα του Διοικητι¬ 
κού Εφετείου Κομοτηνής, παρουσία και της Γραμματέως 
Ειρήνης Δουδουλακάκη-Σιμοπούλου, δικαστικής υπαλ¬ 
λήλου με βαθμό Α’, κατηγορίας ΔΕ, Προϊσταμένης Διευ- 
θύνσεως Γραμματείας, μετά από πρόσκληση της Προέ¬ 
δρου που διευθύνει το Δικαστήριο,για να συζητήσει τα ζη¬ 
τήματα που προκύπτουν από την εφαρμογή του άρθρου 
34 του Ν. 2721/1999 και ειδικότερα τα του καθορισμού 
της δικαστικής δαπάνης για τη σύνταξη των δικογράφων 
και την παράσταση στην τακτική διαδικασία και τη διαδι¬ 
κασία προσωρινής προστασίας. 

Αφού διαπιστώθηκε ότι η Ολομέλεια βρίσκεται σε απαρ¬ 
τία και μετά από σύντομη εισαγωγή της Προέδρου που δι¬ 
ευθύνει το Δικαστήριολήφθηκαν κατ' αρχάς, υπόψη τα 
ακόλουθα: 

Το άρθρο 39του π.δ/τος 18/1989 (Α’8), όπως ίσχυε όρι¬ 
ζε τα εξής: «1. Οηττημένος διάδικος καταδικάζεται με την 
απόφαση να καταβάλει τη δικαστική δαπάνη του διαδίκου 


που νίκησε.... Η δικαστική δαπάνη περιλαμβάνει.ανεξάρ¬ 
τητα από την ιδιότητα του διαδίκου,την αμοιβή του δικη¬ 
γόρου για τη σύνταξη του κυρίου δικογράφου ή της πα¬ 
ρέμβασης και για την παράσταση σε κάθε συζήτηση, 
όπως η αμοιβή αυτή ορίζεται από την ισχύουσα διατίμη¬ 
ση». Ήδη, με το άρθρο 34 του Ν. 2721/99 (112 Α’) διεγρά- 
φη στο εδάφιο γ’ της παραγρ. I του προαναφερόμενου 
άρθρου 39, η φράση: «όπως η αμοιβή αυτή ορίζεται από 
την ισχύουσα διατίμηση» και στη θέση της τέθηκε η ακό¬ 
λουθη διάταση:»Η Ολομέλεια του Δικαστηρίου καθορίζει, 
με απόφαση που λαμβάνεται σε συμβούλιο, το ύφος της 
δικαστικής δαπάνης, με βάση το ύφος της προεισπρατ- 
τόμενης δικηγορικής αμοιβής, τα στοιχεία που λαμβάνο- 
νται υπόψη για τον τεκμαρτό προσδιορισμό του φορολο¬ 
γητέου εισοδήματος των δικηγόρων και το συντελεστή 
υπολογισμού των δικηγορικών αμοιβών του Κώδικα,περί 
Δικηγόρων. Εξάλλου, το άρθρο 4 παρ. 1 του Ν. 702/77 
(Α’268) κατά τον παρόντα νόμον επί αιτήσεων ακυρώσε- 
ως, εφαρμόζονται αναλόγως αι αφορώσαι εις το ένδικον 
τούτο μέσον διατάζεις του Ν.Δ. 170/1973» περί του Συμ¬ 
βουλίου της Επικράτειας», ως εκάστοτε ισχύουν, με τας 
ακολούθους τροποποιήσεις: α. Όπου εν αυταίς αναφέρε- 
ταιτο Συμβούλιοντης Επικράτειας, ο Πρόεδρος, τα μέλη 
ή η Γραμματεία αυτού νοείται το οικείον διοικητικόν Εφε- 
τείον, ο Πρόεδρος αυτού, οι Εφέται και η Γ ραμματεία αυ¬ 
τού. β.». 

Από το συνδυασμό των ανωτέρω διατάξεων προκύπτει 
ότι επί αιτήσεων ακυρώσεως που δικάζουν τα διοικητικά 
Εφετεία, η δικαστική δαπάνη καθορίζεται πλέον με από¬ 
φαση του οικείου Διοικητικού Εφετείου, που λαμβάνεται 
εν συμβουλίω, κατ’ ανάλογη εφαρμογή της διατάσεως 
του άρθρου 39 .παρ. 1 του π.δ. 18/89. Συνεπώς,η Ολομέ¬ 
λεια του Δικαστηρίου μας θα πρέπει να προσδιορίσει με 
απόφαση της, βάσει των αναφερομένων στη διάταξη του 
άρθρου 39 του π.δ. 18/89 κριτηρίων, το ύφος της δικαστι¬ 
κής δαπάνης που εφεξής θα ισχύει γιατην ενώπιοντου Δι¬ 
οικητικού Εφετείου Κομοτηνής ακυρωτική διαδικασία, 
αφού προηγουμένως λάβει θέση επί ορισμένων ζητημά¬ 
των που τίθενται: «προκριματικά».Τα ζητήματα αυτά είναι 
τα εξής: α) αν πρέπει να επιβάλλεται δικαστική δαπάνη για 
τη σύνταξη της έκθεσης απόψεων τής Διοικήσεως, β) αν 
στην προσωρινή προστασία (δηλ. αίτηση αναστολής 
εκτελέσεως άρθρου 52 του Π.Δ. 18/89) θα βαρύνει η δικά- 
στική δαπάνη τον ηττημένο διάδικο ή τον αιτούντα και αν 
το ύψος αυτής θα είναι το ίδιο με εκείνο της τακτικής δια¬ 
δικασίας και γ) σε ποιο ύψος θα καθοριστεί η δικαστική 
δαπάνη για τις διάφορες δικαστικές ενέργειες των διαδί- 
κων βάσει των κατά νόμο κριτηρίων. Ως προς τα παραπά¬ 
νω υπό στοιχεία α, β και γ ζητήματα, ήδη η Διοικητική 
Ολομέλεια του Συμβουλίου Επικράτειας, με την 11/1999 
απόφαση της δέχθηκε κατά πλειοψηφία τα ακόλουθα, τα 
οποία πρέπει να γίνουν δεκτά από την Ολομέλεια του Δι¬ 
καστηρίου μας. Ήτοι: 1) Δεν πρέπει να επιδικάζεται δικα¬ 
στική δαπάνη για τη σύνταξη της κατά το άρθρο 23 του 
Π.Δ. 18/1989 έκθεσης των απόψεων της Διοίκησης, διότι 
τούτο συνιστά νόμιμη υποχρέωση της Διοίκησης. 2) Το 
άρθρο 52του Π.Δ/τος 18/1989. όπως αντικαταστάθηκε με 
το άρθρο 35 του Ν. 2721/1999, ρυθμίζει την προσωρινή 
προστασία κατά την ενώπιον του Συμβουλίου της Επι¬ 
κράτειας διαδικασία και κατ’ αναλογία (άρθρο 4 παρ. 1 
του Ν. 702/77) κατά την ακυρωτική διαδικασία ενώπιον 
μας. Ειδικότερα στην παρ. 12 του πιο πάνω άρθρου (52) 
ορίζεται ότι: «Ως προς τη δικαστική δαπάνη εφαρμόζο- 

νται αναλόγως οι διατάξεις του άρθρου 35 του παρό¬ 
ντος». Δεδομένου όμως ότι αι διατάξεις του άρθρου 35 
του Π.Δ. 18/1989 αναφέρονται στα καταβαλλόμενα ενώ¬ 
πιον του Συμβουλίου της Επικράτειας τέλη, είναι προφα¬ 
νές ότι από παραδρομή γίνεται παραπομπή στις διατάξεις 
αυτές και πρέπει να θεωρηθεί ότι η παράγραφος 12 του 
άρθρου 52 του πιο πάνω δ/τος παραπέμπει κατά την ορ¬ 
θή έννοια της, στις διατάξεις του άρθρου 39 του Π.Δ. 
18/1989, όπου ρυθμίζονται τα θέματα επιβολής δικαστι¬ 
κής δαπάνης.Συνεπώς δικαστική δαπάνη πρέπει: να επι¬ 
βάλλεται στις.αιτήσεις αναστολής, ενόψει δε της αρχής 
της καταδίκης του ηττημένου διαδίκου, αρχή που καθιε¬ 
ρώνει η παρ. 1 του άρθρου 39, ο διάδικος αυτός πρέπει να 
καταδικάζεται στην καταβολή της δαπάνης του διαδίκου 
που νίκησε και 3) Για τη σύνταξη των δικογράφων της αί¬ 
τησης αναστολής και της «παρέμβασης» δηλ. κατ’ ακρι- 
βολογία του υπομνήματος που τυχόν υποβληθεί στις αι¬ 
τήσεις αναστολής από τον δικαιούμενο να παρέμβει κατά 
την ακυρωτική διαδικασία, καθώς και για τις παραστάσεις 
στις αντίστοιχες συζητήσεις, πρέπει να επιβάλλεται δια¬ 
φορετικό ποσό δικαστικής δαπάνης από το επιβαλλόμενο 
για τη σύνταξη του δικογράφου και την παράσταση κατά 
την τακτική διαδικασία. Η Ολομέλεια ύστερα από διαλο- 
γική συζήτηση επί των ανωτέρω θεμάτων, αφού έλαβε πε¬ 
ραιτέρω υπόψη της: 1) το ύψος της προεισπραττόμενης 
δικηγορικής αμοιβής καθώς επίσης και τα λαμβανόμενα 
υπόψη στοιχεία για τον τεκμαρτό προσδιορισμό του φο¬ 
ρολογητέου εισοδήματος των δικηγόρων, όπως καθορί¬ 
στηκαν από τις διατάξεις του άρθρου 51 του Κώδικα Φο¬ 
ρολογίας Εισοδήματος, που κυρώθηκε με το άρθρο πρώ¬ 
το του Ν. 2238/1994 (151 Α’), όπως τελικά 

αντικαταστάθηκε από το άρθρο 7 του Ν. 2753/1999 (Α’ 
249), και την κατ’ εξουσιοδότηση αυτού εκδοθείσα 
1007604/132/Α' 0012/25.1.2000 Κοινή Απόφαση των 
Υπουργών Οικονομικών και Δικαιοσύνης, 2) ότι ο νομοθέ- 
της προφανώς δεν ήθελε να μετατρέψει τις Διοικητικές 
Ολομέλειες των Δ/κών Εφετείων σε απλούς διεκπεραιω- 
τές μαθηματικών πράξεων βάσει αυστηρών μαθηματικών 
υπολογισμών, αλλά παρέχεται ευχέρεια να προσδιορι¬ 
στεί το ύψος της δικαστικής δαπάνης κάθε Δικαστηρίου 
στα πλαίσια μιας συνολικής συνεκτίμησης των προανα- 
φερθέντων κριτηρίων, 3) ότι για λόγους ίσης μεταχείρι¬ 
σης επιβάλλεται η προσέγγιση της δικαστικής δαπάνης 
των δύο διαφορετικών διαδικασιών των εκδικαζόμουν 
από το Διοικητικό Εφετείο διαφορών (ουσίας και ακυρώ- 
σεως), εντόςπάντωςτωνπλαισίωνπου διαγράφονται από 
το άρθρο 39 του Π.Δ. 18/1989 αποφάσισε τα εξής: 

Α. Καθορίζει τα ποσά που θα επιβάλλονται για τη δικα¬ 
στική δαπάνη των διαδίκων ως ακολούθως: 

1) τριάντα πέντε χιλιάδες (35.000) δρχ. για τη σύνταξη 
των δικογράφων αίτησης ακυρώσεως, τριτανακοπής, αί¬ 
τησης ερμηνείας και διόρθωσης αποφάσεων και τριάντα 
πέντε επίσης χιλιάδες (35.000) δρχ.για την παράσταση σε 
κάθε συζήτηση των πληρεξούσιων δικηγόρων. 

2) τριάντα χιλιάδες (30.000) δρχ. για τη σύνταξη του δι¬ 
κογράφου της παρέμβασης στην τακτική διαδικασία (αί¬ 
τηση ακυρώσεως) και τριάντα επίσης χιλιάδες (30.000) 
δρχ. για την παράσταση σε κάθε συζήτηση του πληρε¬ 
ξουσίου δικηγόρου του παρεμβαίνοντος. 

3) είκοσι χιλιάδες (20.000) δρχ. για τη σύνταξη των δι¬ 
κογράφων αίτησης αναστολής και αίτησης ανάκλησης 


και τριάντα χιλιάδες (30.000) δρχ .για την παράσταση σε 
κάθε συζήτηση σε συμβούλιο κατά τη διαδικασία προσω¬ 
ρινής προστασίας και 

4) δεκαπέντε χιλιάδες (15.000) δρχ. για τη σύνταξη του 
δικογράφου της παρέμβασης σε αίτηση αναστολής (κατ’ 
ακρίβεια υπομνήματος από τον δικαιούμενο να παρέμβει 
στην ακυρωτική διαδικασία) και τριάντα χιλιάδες (30.000) 
δρχ. για την παράσταση του »παρεμβαθνοντος»σε συμ¬ 
βούλιο κατά τη διαδικασία προσωρινής προστασίας. 

Β.Τέλος η Ολομέλεια αποφάσισε ότι η απόφαση για τον 
καθορισμό της δικαστικής δαπάνης,ως κανονιστική,πρέ¬ 
πει να δημοσιευτεί κατ’ ανάλογη εφαρμογή των διατάξε- 
ωντου άρθρου 71 παρ. 1 περιπτ. α’του Π.Δ. 18/1989, στην 
Εφημερίδα της Κυβερνήσεως, οπότε αρχίζει η ισχύς της 
και εφαρμόζεται σε όλες τις υποθέσεις, οι οποίες συζη- 
τούνται μετά την έναρξη της ισχύος της, ανεξαρτήτως 
του χρόνου κατάθεσης του εισαγωγικού δικογράφου. 

Σύμφωνα με όσα έχουν εκτεθεί, η Ολομέλεια εξουσιο¬ 
δότησε την Πρόεδρο που διευθύνει το Δικαστήριο, να 
φροντίσει να δημοσιευθεί στην Εφημερίδα της Κυβερνή¬ 
σεως το κείμενο που ακολουθεί με τον αριθμό και την ημε¬ 
ρομηνία εκδόσεως της αποφάσεως: 

«Η Ολομέλεια του Διοικητικού Εφετείου Κομοτηνής, 
έχοντας υπόψη τις διατάξεις της παρ. 1 του άρθρου 39 
του Π.Δ.. 18/1989, όπως τροποποιήθηκε με το άρθρο 34 
του Ν. 2721/1999 (112 Α’) αποφάσισε τα εξής: 

Α. Καθορίζει τα ποσά που θα επιβάλλονται για τη δικα¬ 
στική δαπάνη των διαδίκων ως ακολούθως: 

1) τριάντα πέντε χιλιάδες (35.000) δρχ. για τη σύνταξη 
των δικογράφων αίτησης ακυρώσεως, τριτανακοπής, αί¬ 
τησης ερμηνείας και διόρθωσης αποφάσεων και τριάντα 
πέντε επίσης χιλιάδες (35.000) δρχ. για την παράσταση 
σε κάθε συζήτηση των πληρεξουσίων δικηγόρων. 

2) τριάντα χιλιάδες (30.000) δρχ. για τη σύνταξη του δι¬ 
κογράφου της παρέμβασης στην τακτική διαδικασία (αί¬ 
τηση ακυρώσεως) και τριάντα επίσης χιλιάδες (30.000) 
δρχ. για την παράσταση σε κάθε συζήτηση του πληρε¬ 
ξουσίου δικηγόρου του παρεμβαίνοντος. 

3) είκοσι χιλιάδες (20.000) δρχ. για τη σύνταξη των δι¬ 
κογράφων αίτησης αναστολής και αίτησης ανάκλησης 
και τριάντα χιλιάδες (30.000) δρχ. για την παράσταση σε 
κάθε συζήτηση σε συμβούλιο κατά τη διαδικασία προσω¬ 
ρινής προστασίας και 

4) δεκαπέντε χιλιάδες (15.000) δρχ. για τη σύνταξη του 
δικογράφου της παρέμβασης σε αίτηση αναστολής (κατ’ 
ακρίβεια υπομνήματος από τον δικαιούμενο να παρέμβει 
στην ακυρωτική διαδικασία) και τριάντα χιλιάδες (30.000) 
δρχ. για την παράσταση του «παρεμβαίντος» σε συμβού¬ 
λιο κατά τη διαδικασία προσωρινής προστασίας. 

Β. Ορίζει ότι η απόφαση αυτή αρχίζει να. ισχύει από τη 
δημοσίευσή της στην Εφημερίδα της Κυβερνήσεως και 
εφαρμόζεται σε όλες τις υποθέσεις, οι οποίες συζητού- 
νται μετά την έναρξη της ισχύος της, ανεξαρτήτως του 
χρόνου κατάθεσης του εισαγωγικού δικογράφου». 

Αποφασίσθηκε και δημοσιεύθηκε στην Κομοτηνή στις 
27 Νοεμβρίου 2000. 

Η Πρόεδρος Η Γραμματέας 

ΜΑΡΙΤΣΑ ΒΑΣΙΛΕΙΑΔΟΥ ΕΙΡΗΝΗ ΣΙΜΟΠΟΥΛΟΥ 
Πρόεδρος ΕφετώνΔ.Δ. 

